**כללי מענה על שאלות - חובה לפעול על-פי הכללים**.

**ח ש וּ ב !**

**בכל שאלה שאתם נדרשים להתייחס לשלוש הוראות:**

 **ציין + הצג + הסבר .**

**תשובה שלא ייכללו בה כל אחד מהמרכיבים לא תזכה את המשיב במלוא הנקודות.**

**כשיש יותר מתשובה אפשרית אחת, בחרו באפשרות המובהקת, הברורה יותר, והתייחסו אליה בלבד.**

**במקרה של טעות בזיהוי ובהצגת המושג, התשובה אינה מזכה בניקוד כלל, גם אם קיים ביסוס**

**נכון מן הטקסט.**

**פירוט ההנחיות על פי פרקי המבחן:**

**פרק ראשון ופרק שלישי: שאלות אירוע**

**הנחיות כלליות**

בפרק א' ובפרק ד' של הבחינה בשאלות האירוע, נבדקת המיומנויות: **צייו-** **זיהוי** המושג (ההוראה:

ציין),**הצג**- **ידיעת** המושג =הגדרת המושג על כל רכיביו השונים. **הסבר**- יישום הידע - **ביסוס**  הארוע וציטוט מהקטע. ו**קישור** לאירוע- לקשר בין הארוע לאחד ממרכיבי ההצגה.

בפרק זה-אם תלמיד/ה כתב/ה בשאלה שבחר/ה שתי תשובות אפשריות **–** תיבדק התשובה הראשונה.

**פרק שני - וניתוח טקסט.**

הנחיות כלליות:

**התלמיד/ה מתבקש/ת לקרוא קטע לא מוכר, המבוסס על מאמר טיעוני (מאמר עמדה) ולענות על שאלות המתייחסות לקטע.** המטרה בפרק זה היא הבנה של מושג או פריט מידע כלשהו מהחומר הנלמד, אותו יש להציג ולקשר למאמר, **תוך הבנת העמדה של הכותב בקטע.**

בשאלה שתי הוראות נפרדות **–** הוראת "**הצג**" והוראת "**הסבר"**.

**הצג** הגדרת המושג במילותיהם של התלמידים בהתאם לרכיבים במחוון מושגי היסוד.

**הסבר** הבהרת הקשר בין המושג ובין הקטע. כלומר: ביסוס מתוך הקטע וקישור בין הצגת המושג ובין החלקים הרלוונטיים בקטע.

יש להשיב על החלק הראשון של שתי השאלות על בסיס הידע שנרכש ,ללא קשר לקטע ורק בשלב שני לקרוא את **כל** הקטע ולאתר בתוכו לפחות "עוגן" אחד למושג שהתבקש. יש להקפיד על שיהיה קשר ברור בין הביסוס לבין הקישור להגדרת המושג אליו מתייחסים.

**תשובה מלאה תכלול שלושה חלקים:**

א. הצגת המושג הנדרש באופן מנותק מהטקסט.

ב. ביסוס מתוך הקטע, "עוגן/ציטוט/הסבר המשפט במילות התלמיד.

ג. קישור חיבור בין הציטוט/המשפט לבין אחד הרכיבים בהצגת המושג.

**כיוון שהזיהוי ניתן בגוף השאלה הרי שבקטע יהיו פחות עוגנים מפורשים למושג הנלמד, והתלמיד יידרש להבנה טובה של הכתוב בקטע על מנת לקשר כראוי בינו לבין המושג**

יש לדייק בכתיבת תשובה**.**

**התלמידים נדרשים להבין מהי עמדת הכותב/ת** ולהתייחס אליה. תלמידים רבים מציגים את המושג ועוברים מיד למציאת העוגנים וההסברים בטקסט. חשוב להדגיש שתשובה מלאה תכלול התייחסות מפורשת לעמדת הכותב/ת: הכותב/ת תומכת/מתנגדת.... מציג עמדה בעד/ נגד .....לאחר מכן על התלמיד/ה לכתוב את הנימוק לעמדה בצורת ביסוס וקישור.

בפרק זה אם תלמיד/ה כתב/ה בשאלה מסוימת שתי תשובות אפשריות **–** תיבדק התשובה הראשונה.

**פרק שלישי- שאלות עמדה**

הנחיות כלליות:

בשאלה זו **-** נדרש התלמיד ללמוד את מיומנות בניית הטיעון:

טיעון = טענה + נימוקים+ מסקנה.

על התלמיד לענות על שאלת עמדה בארבעה חלקים:

**טענה:** הטענה חייבת להתבסס על הסוגיה השנויה במחלוקת שמופיעה בשאלה, על התלמידים להציג עמדה התומכת בטענה וטענה מתנגדת לה. בהצגת העמדה חשוב להציג עמדה ולא התלבטות: "אני בעד+ הטענה המוצגת בקטע" או "אני נגד+ הטענה המוצגת בקטע". אין לענות רק "אני בעד" או "אני נגד".

**שני נימוקים:** נימוקים שבאמצעותם התלמידים מבססים את הטענה (עמדה). נימוק בעד ונימוק נגד. נדרש לכתוב שני נימוקים נפרדים ושונים, כל נימוק מציג מושג אחר באזרחות, ומקשר בין המושג ובין הטענה.

**שלבים בבניית תשובה המלצות כיצד להנחות את התלמידים:**

**שלב מקדים**:

.1 זיהוי הנושא המרכזי בו עוסקת השאלה והבנת הסוגיה השנויה במחלוקת

.2 הצפת פריטי מידע ומושגים שונים, מתוך החומר שנלמד בשיעורי האזרחות, הקשורים לנושא

השאלה ורלוונטיים לסוגיה שבמחלוקת; עליהם יוכל התלמיד לבסס את נימוקיו לטענה שיטען.

.3 מיון פריטי המידע והמושגים ע"פ סוגי הטענות האפשריים (תמיכה/ בעד שלילה/נגד).

4. בחירת הנימוקים המשכנעים ביותר בעד ונגד.

שלב **כתיבת התשובה:**

א. נקיטת **עמדה** ביחס לסוגיה השנויה במחלוקת והצגתה כ**טענה**:

לדעתי צריך.../ אני בעד / אני תומך / אני מתנגד / אני שולל / אני סבור שלא צריך...+**משפט המתאר את הסוגיה שבמחלוקת**

**הסוגיה שבמחלוקת.**

ב . כתיבת שני נימוקים **שונים-האחד בעד והאחר נגד**, כשכל אחד מהם נשען על פריט מידע אחד לפחות, שנדלה מהידע אותו רכש התלמיד במסגרת לימודי האזרחות. **בכל נימוק יש להציג את המושג/ערך/אינטרס/נושא האזרחי ולאחר מכן לקשר בינו ובין הסויה שבמחלוקת.**

כלומר, בכל אחד מהנימוקים (הסברים) בתשובה צריך התלמיד **לקשר** בין העמדה שבה תומך הטיעון בעד/נגד), ובין מושג שלמד, ובאמצעותו הוא מבקש להוכיח את טענתו.

ההנמקה צריכה להתייחס ישירות ל**סוגיה שבמחלוקת,** ולהתבסס על הסב רעיוני-עקרוני ו/או על דוגמאות מוחשיות, ובלבד שיעשה בשימוש בשפת האזרחות.

בכל אחד מהנימוקים (ההסברים) בתשובה צריך התלמיד **לקשר** בין עמדתו, לבין מושג שלמד, ובאמצעותו הוא מבקש להוכיח את טענתו. שני ההסברים שנותן התלמיד צריכים להיות **שונים זה מזה.**

ג. ניתן להציג לשאלת העמדה **תשובה אמביוולנטיות** )דו **–**ערכית) הכוונה איננה שניתן להציג

טיעון אחד ,תומך (בעד) וטיעון אחד מתנגד (נגד) אלא שניתן לקשר **את אותו המושג** לטיעון

חזק ,תומך (בעד) ולטיעון חזק מתנגד (נגד) תוך המחשת האמביוולנטיות של בעל/ת העמדה והכל על פי מחוון המושגים.

**הקריטריונים לפיהם תיבדק התשובה הם:**

1. הטענה: העמדה שמציג התלמיד צריכה להיות מנוסחת כטענה, ברורה ובהירה.
2. הנימוקים: הנימוקים שמביא התלמיד צריכים להיות מקושרים באופן לוגי לעמדה שהביע, בהירים וברורים, רלוונטיים לסוגיה שהועלתה בשאלה, מבוססים על מושגים מלימודי האזרחות, מקושרים לסוגיה הספציפית המופיעה בשאלה .

הערות:

התלמיד יכול להביע עמדה אמביוולנטית כל עוד הוא בהיר ומנומק, כלומר הוא מבהיר את האמביוולנטיות ומנמק אותה.

לא יתקבלו נימוקים המבוססים על עובדות שגויות לחלוטין שברור שהתלמיד המציא לצורך התשובה

תלמיד יכול לשלב דוגמאות מקושרות ונכונות מחייו או מהידע הכללי שלו, בתנאי שהן מחזקות את הנימוק שלו ומקושרות למושגים מחומר הלימודים.

 **מהי טענה**? כל קביעה שניתן להתווכח על הצדקתה, נכונותה, אמתותה או תקפותה. טענה מכילה דעה המביעה עמדה לגבי נושא מסוים.

מהן שתי הטענות האפשריות שאותן ניתן לגזור מהמשפט? השתמש בביטויים (לדעתי, אני חושב/ת ש.., נראה ש.., מן הראוי ש.., צריך ל)

בחר טענה אחת, או בחר בשתי הטענות- עמדה אמביוולנטית.

נימוקים: ביסוס הטענה על הסברים ו/או ראיות להוכחת הטענה.

(ניתן להשתמש בביטויים- נימוק המבוסס על הסבר לוגי: **משום ש.., היות ש.., כיוון ש..,**

 נימוק המבוסס על דוגמאות ראיות: **למשל, כגון, לדוגמא**

- מבטא את הרצון האמתי של העם ובכך מאפשר לנציגי העם לפעול בצורה הטובה ביותר למען העם.

  **מילות הוראה לשאלות מבחן:**

**ציין-** הבאת דברים בשמם ללא הסבר.

**הסבר-** מתן הבהרה, פירוש ומשמעות העניין הנדון. תשובות היכולת ליצור קשר בין סיבה לתוצאה.

**נמק-** הבאת סיבות, המניעים או הגורמים לעניין הנידון, הצדקה של טענה קביעה או בחירה וביסוס הטענה על-ידי קישוריות לטקסט.

**הגדר-** תיאור מדויק של פריט (תופעה או מושג) לשם זיהוי והבדלתו מפריטים אחרים.

**פרט-** הבאת תיאור העובדות, שלבי התהליך, השתלשלות העניינים.

**הצג-** הבאת הדברים סביב גורם מארגן או רעיון.

**הדגם-** המחשה של נושא נדון (עיקרון, תופעה) באמצעות סיפור או אירוע מייחד, הבהרת כלל באמצעות אירוע ספציפי.

**השווה-**בדיקת הדומה והשונה על-פי קריטריונים בשני פריטים או יותר והסקת מסקנות.